**Skelbiama informacija apie atranką į laisvą lietuvių kalbos mokytojo pareigybę**

**darbui Skuodo Bartuvos progimnazijoje nuo 2019 metų rugsėjo 1 d.:**

1. Darbo vieta – Skuodo Bartuvos progimnazija.

2. Pareigybė – 5-8 klasių lietuvių kalbos mokytojas.

3. Numatomas darbo krūvis – 15-20 valandų (lietuvių kalbos pamokų 5-8 klasėse) per savaitę, 0,9 pareigybės etato.

4. Darbo sutartis – sudaroma neterminuota darbo sutartis (asmeniui sutikus, gali būti sudaryta ir terminuota darbo sutartis).

5. Kvalifikaciniai reikalavimai – lietuvių kalbos mokytojo specialybė (kvalifikacija), lietuvių kalbos vyresniojo mokytojo arba mokytojo metodininko kvalifikacinė kategorija.

6. Dokumentai, kuriuos būtina pateikti:

6.1. prašymą leisti dalyvauti atrankoje;

6.2. asmens tapatybę patvirtinančio dokumento kopiją;

6.3. išsilavinimą patvirtinančio dokumento kopiją;

6.4. gyvenimo aprašymą (CV);

6.5. pedagogo kvalifikaciją patvirtinančio dokumento kopiją (jei toks reikalavimas nustatytas Lietuvos Respublikos švietimo įstatymo 48 straipsnyje);

6.6. pedagoginių ir psichologinių žinių kursų išklausymo dokumento kopiją (jei toks reikalavimas nustatytas Lietuvos Respublikos švietimo įstatymo 48 straipsnyje);

6.7. specialiosios pedagogikos ir specialiosios psichologijos kursų mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo ir mokslo ministro 2007 m. gruodžio 18 d. įsakymu Nr. ISAK-2481 „Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“, per metus nuo darbo mokytoju pradžios, jeigu nėra išklausę ne mažesnės apimties (60 valandų arba 2 studijų kreditų) kursų anksčiau arba studijų metu (šis reikalavimas netaikomas mokytojams, baigusiems specialiosios pedagogikos ir (ar) psichologijos studijų programas) išklausymo dokumentų kopiją;

6.8. atrankai pretendentas taip pat gali pateikti buvusių darboviečių rekomendacijų.

7. Dokumentai į progimnazijos raštinę pateikiami iki **2019 metų gegužės 17 dienos** įskaitytinai adresu – Šatrijos g. 1, LT 98114, Skuodas.

8. Telefono Nr. pasiteiravimui: 8 440 73271, 8 440 73276.

El. paštas **rastine@bartuva.lt** **ir** **virginijus@bartuva.lt**

9. Numatoma atrankos į lietuvių kalbos mokytojo pareigybę data ir laikas –

**2019 metų gegužės 21 d., 16.00 val.** Skuodo Bartuvos progimnazijoje.